ამიერკავკასიის სოციალისტური ფედერაციული საბჭოთა რესპუბლიკა

**ამიერკავკასიის სოციალისტური ფედერაციული საბჭოთა რესპუბლიკა**, ***ამიერკავკასიის სფსრ***, ***ასფსრ*** (1922 წლის 13 დეკემბრამდე იწოდებოდა — *ამიერკავკასიის საბჭოთა სოციალისტური რესპუბლიკის ფედერალური კავშირი*; 13 დეკემბერი, 1922 — 5 დეკემბერი, 1936) — ფედერალური მოწყობის საბჭოთა რესპუბლიკა. 

შეიქმნა 1922 წლის 10 დეკემბერს ამიერკავკასიის საბჭოების I ყრილობის გამართვისთანავე, რომლის ფარგლებშიც მიღებულ იქნა ასფსრ-ის კონსტიტუცია. იგი აერთიანებდა სამ საბჭოთა რესპუბლიკას: საქართველოს, სომხეთისა და აზერბაიჯანის რესპუბლიკებს.  

1936 წლის 5 დეკემბერს სსრკ საბჭოების საგანგებო VIII ყრილობამ მიიღო  ქვეყნის ახალი კონსტიტუცია, რის შედეგადაც გაუქმდა ამიერკავკასიის სფსრ, ხოლო მასში შემავალი სამი რესპუბლიკა დამოუკიდებლად შევიდა სსრკ-ის შემადგენლობაში.

## ასფსრ-ის წევრთა რაოდენობა
ამიერკავკასიის სფსრ-ს სამი (და არა ოთხი) წევრის არსებობას ადასტურებს და ხაზს უსვამს 1922 წლის 13 დეკემბრის ამიერკავკასიის საბჭოების I ყრილობაზე სსრ კავშირში შესასვლელად შექმნილი სპეციალური რეზოლუცია: 

მინი|მარცხნივ|სსრ კავშირის დაარსების დეკლარაცია და შეთანხმება, *pdf*
1922 წლის 30 დეკემბრის სსრ კავშირის დაარსების დეკლარაციაში, ამიერკავკასიის სფსრ, როგორც სსრ კავშირის თანადამაარსებელი მის დანარჩენ წევრებთან (რსფსრ-ს, უკრაინის სსრ-სა და ბელორუსიის სსრ-თან) ერთად, ასევე სამი წევრის სახითაა წარმოდგენილი:

რაც შეეხება აფხაზეთის სსრ-ს, იგი ნ. ლაკობას მოთხოვნით ასფსრ-ში მოხვდა არა როგორც მეოთხე წევრი, არამედ გაერთიანდა მასში საქართველოს სსრ-თან სპეციალური ხელშეკრულების გაფორმების შემდეგ.

## ისტორია
ამიერკავკასიის სფსრ-ს შექმნა აუცილებლად მიაჩნდა ლენინს. 1921 წლის აპრილში ამიერკავკასიის რესპუბლიკებს შორის გაფორმდა ხელშეკრულება რკინიგზების გაერთიანების შესახებ, ივნისის დასაწყისში შეიქმნა საგარეო ვაჭრობის ერთიანი ცენტრი. 1921 წლის ნოემბერში რუსეთის კომუნისტური პარტიის კავკასიის ბიურომ მიიღო გადაწყვეტილება ამიერკავკასიის ერთიანი ფედერაციის შექმნის შესახებ და 29 ნოემბერს დაამტკიცა ლენინის პროექტი ასფსრ-ის შექმნის შესახებ. ასფსრ-ს შექმნას ეწინააღმდეგებოდნენ ქართველი ბოლშევიკები ბუდუ მდივანი, მალაქია ტოროშელიძე, სერგო ქავთარაძე, მ. ოკუჯავა, კ. ცინცაძე, რომლებიც ამ წინააღმდეგობის გამო შემდგომში ნაციონალ-უკლონისტებად მიიჩნიეს და რეპრესიების მსხვერპლნი გახდნენ. 1922 წლის 12 მარტს ამიერკავკასიის რესპუბლიკათა შორის დაიდო ხელშეკრულება ამიერკავკასიის საბჭოთა სოციალისტური რესპუბლიკების ფედერაციული კავშირის შექმნის შესახებ. ხელისუფლების ორგანოებად გამოცხადდა წარმომადგენელთა კონფერენცია და საკავშირო საბჭო. 

1922 წლის 10 დეკემბერს გაიხსნა ამიერკავკასიის საბჭოების I ყრილობა, რომელზეც გაფორმდა ასფსრ-ის შექმნა, მიღებულ იქნა პირველი კონსტიტუცია. ასფსრ ერთი რეპსუბლიკის სახით შევიდა სსრკ-ში.

1936 წლის 7 თებერვალს შედგა ამიერკავკასიის საბჭოების ბოლო — VII ყრილობის ბოლო სხდომა.

### აფხაზეთი
1921 წლის 16 დეკემბრიდან აფხაზეთის სსრ ამიერკავკასიის სფსრ-ში შესვლის მიზნით გახდა საქართველოს სსრ-ის ნაწილი ფედერალურ საწყისებზე და იწოდებოდა „სახელშეკრულებო აფხაზეთის სოციალისტურ საბჭოთა რესპუბლიკა“-დ. 1922 წლის 10 დეკემბიდან აფხაზეთის სსრ ამიერკავკასიის სფსრ-ში შევიდა, როგორც საქართველოს სსრ-ის სუბიექტი. 1931 წლის 19 თებერვლიდან აფხაზეთის სსრ-ის სტატუსი შეიცვალა ავტონომიური რესპუბლიკით.

აფხაზეთის სსრ-ს დამოუკიდებლობის პერიოდში (31 მარტი — 16 დეკემბერი, 1921) მოუწია მის წინაშე წამოჭრილი არაერთი გამოწვევის საკუთარი ძალებით მოგვარება. იმავე პერიოდში ამიერკავკასიის სამმა ქვეყანამ საკუთარი ეკონომიკური პოტენციალის უკეთ გამოყენებისათვის მიზანშეწონილად მიიჩნა, რომ შეექმნათ ახალი საბჭოთა ფედერალური სახელმწიფო — ამიერკავკასიის სფსრ. წინასწარი მონაცემებით იგეგემებოდა ამიერკავკასიის რკინიგზის გაერთიანება და ქვეყნებს შორის გადასახადების გარეშე ურთიერთობა, რაც გაამარტივებდა რესურსების მიმოქცევას და ბაზრის გაზრდას. აღნიშნული ეკონომიკურად მომგებიანი პროცესების გვერდით არც აფხაზეთი აპირებდა დარჩენას. ამიტომ აფხაზეთის პოლიტიკურ წრეებში დაიწყეს მომავალზე აქტიური ზრუნვა. იყვნენ ჯგუფები რომლებსაც მიაჩნდათ რომ აფხაზეთი უნდა დარჩენილიყო როგორც დამოუკიდებელი საბჭოთა ქვეყანა, ზოგს არ ჰქონდა მკვეთრად გამოხატული აზრი, ხოლო იყვნენ ისეთებიც ვინც თვლიდა, რომ აფხაზეთის ფიზიკური გადარჩენისათვის საჭირო იყო რომელიმე შედარებით ძლიერ სახელმწიფოსთან ფედერალიზაცია. სწორედ ამ უკანასკნელთა ჯგუფის მთავარი ინიციატორი და სულისჩამდგმელი იყო აფხაზეთის უმთავრესი პოლიტიკური ფიგურა — ნესტორ ლაკობა. სწორედ მისი ინიციატივით ჩაეყარა საფუძველი, არათუ უბრალოდ ფედერალიზაციის, არამედ საბჭოთა საქართველოსთან ფედერალიზაციის იდეას.

1921 წლის 23 ივლისს მოწვეულ იყო აფხაზეთის მშრომელთა მასების კრება, რომელზეც განხილულ იყო აფხაზეთის სსრ-ის პოლიტიკური მოწყობისა (ლარიონოვი) და ფედერალიზაციის (ნ. ლაკობა) საკითხები. ნესტორ ლაკობამ ისტორიულ-გეოგრაფიული რეალიებიდან გამომდინარე სსრ საქართველოსთან ფედერალიზაციის აუცილებლობა მიიჩნია, თუმცა მარღანია და ნასარეთიანი პროცესების დაჩქარების წინააღმდეგ გამოვიდნენ. მომხსენებელთა გამოსვლების დასასრულ კრების მონაწილეებმა ერთხმად მიიღეს შემდეგი რეზოლუცია: „1) საქართველოს რევკომის მიერ აფხაზეთის დამოუკიდებლობის აღიარებით ბოლო მოეღო ჟორდანიას მთავრობის მიერ აფხაზი ხალხის შევიწროვებას, რითაც მცირე ერებს მიეცათ თვითგამორკვევისა და დამოუკიდებლობის უფლება. 2) კრებამ გადაწყვიტა რომ ამიერიდან აფხაზეთის სსრ-სა სსრ საქართველოს შორის უნდა დამყარდეს მეტად მჭიდრო ურთიერთობა, რადგანაც დამოუკიდებლობის აღიარების დეკლარაცია წარმოადგენდა აფხაზეთის დამოუკიდებლობის მყარ გარანტიას. 3) კრების მონაწილეებმა ერთხმად აღიარეს, რომ აფხაზეთის სრული დამოუკიდებლობა მიუხედავად საქართველოს რევკომის აღიარებისა პრაქტიკულად შეუძლებელია, რადგანაც დამოუკიდებლად არცერთ პატარა საბჭოთა რესპუბლიკას არ ძალუძს დამოუკიდებლად არსებობა. დასასრულს, მხარეებმა იმედი გამოთქვეს, რომ აფხაზეთის მშრომელთა მასების მომდევნო სხდომა გამოხატავდა, საბჭოთა საქართველოსთან ფედერალიზაციასა და ეკონომიკური ერთიანობაზე დაფუძნებულ დეკლარაციის მიმართ სოლიდარობას“.

16 დეკემბერს აფხაზეთის რევკომმა მხარი დაუჭირა ამიერკავკასიის ფედერაციის შექმნის სურვილს და რეგიონში ეკონომიკური ვითარების გაუმჯობესებისათვის, გამოხატა მზაობა გაწევრიანებულიყო ამიერკავკასიის სფსრ-ში, რის გამოც სსრ საქართველოსა და აფხაზეთის სსრ-ს შორის გაფორმდა სამოკავშირეო ხელშეკრულება, რომლის მიხედვითაც აფხაზეთი, ფაქტობრივად, შევიდა საქართველოს შემადგენლობაში. აფხაზეთის სსრ-ს მიეცა სსრ საქართველოს წარმომადგენლობით ორგანოში დეპუტატთა 1/3-ის არჩევის უფლება, აფხაზეთის სსრ-მ შეინარჩუნა საკუთარი კომისარიატები, გარდა საგარეო საქმეთა კომისარიატისა. 

1922 წლის 7-12 იანვარს ჩატარდა საქართველოს კპ (ბ) აფხაზეთის ორგანიზაციის I კონფერენცია. აფხაზეთის კომპარტიის პირველ სხდომაზე ნ. ლაკობამ თავისი სიტყვით გამოსვლისას დაადასტურა და ახსნა აფხაზეთის საქართველოსთან ფედერალიზაციის მიზეზები.

## მოსახლეობა 1926 წლისთვის 
* ასფსრ — 5&nbsp;861&nbsp;600 კ.

საქართველოს სსრ — 2&nbsp;666&nbsp;500 კ.

აზერბაიჯანის სსრ — 2&nbsp;314&nbsp;600 კ.

სომხეთის სსრ — 880&nbsp;500 კ.

## ასფსრ სახელმწიფო ხელისუფლების უმაღლესი ორგანოების თავმჯდომარეები 
|-
| align="center" width=32% colspan="2"|**ასფსრ-ის ცენტრალური აღმასრულებელი კომიტეტი, თავმჯდომარეები**
| align="center" width=32% colspan="2"|**ასფსრ-ის ცენტრალური აღმასრულებელი კომიტეტი, თავმჯდომარეები**  
| align="center" width=32% colspan="2"|**ასფსრ-ის ცენტრალური აღმასრულებელი კომიტეტი, თავმჯდომარეები**
|-
| align="center" rowspan="3"|
| align="center" rowspan="3"|**მიხეილ (მიხა) გრიგოლის ძე ცხაკაია**16 იანვარი, 1923-27 თებერვალი, 1931რუსეთის სოციალ-დემოკრატიული მუშათა პარტიის წევრი (1898)ასფსრ-ის ცენტრალური აღმასრულებელი კომიტეტი თავმჯდომარე
| align="center" |
| align="center" |**სარქის სააკის ძე ამბარცუმიანი**16 იანვარი, 1923-11 აპრილი, 1925რუსეთის სოციალ-დემოკრატიული მუშათა პარტიის წევრი (1903)ასფსრ-ის ცენტრალური აღმასრულებელი კომიტეტის თავმჯდომარე
| align="center" |
| align="center" |**სამედ აღა ჰასან აღა ოღლი აღამალიოღლი**16 იანვარი, 1923–26 იანვარი, 1930რუსეთის სოციალ-დემოკრატიული მუშათა პარტიის (გაერთიანებული) წევრი,რუსეთის კომუნისტური პარტია (ბოლშევიკების) წევრი (1920)ასფსრ-ის ცენტრალური აღმასრულებელი კომიტეტის თავმჯდომარე 
|-
| align="center" |
| align="center" |**სერგეი (სარქის) მელიქის ძე ხანოიანი**15 აპრილი, 1925-5 აპრილი, 1927რუსეთის სოციალ-დემოკრატიული მუშათა პარტიის წევრი (1902)ასფსრ-ის ცენტრალური აღმასრულებელი კომიტეტის თავმჯდომარე
| align="center" |
| align="center" |**ვაკანსია**26 იანვარი, 1930–18 იანვარი, 1931
|-
| align="center" |
| align="center" |**სარქის ოჰანესის ძე ტერ-კასპარიანი**9 აპრილი, 1927–20 თებერვალი, 1931რუსეთის სოციალ-დემოკრატიული მუშათა პარტიის წევრი (1905)ასფსრ-ის ცენტრალური აღმასრულებელი კომიტეტის თავმჯდომარე
| align="center" |
| align="center" |**ქაზანფარ მაჰმუდ ოღლი მუსაბეკოვი**18 იანვარი, 1931–28 იანვარი, 1932რუსეთის კომუნისტური პარტიის (ბოლშევიკები) წევრი (1918)ასფსრ-ის ცენტრალური აღმასრულებელი კომიტეტის თავმჯდომარე 
|-
| align="center" | 80px
| align="center" |**ფილიპე იესეს ძე მახარაძე**27 თებერვალი, 1931–5 მარტი, 1935სოციალ-დემოკრატიულ მოძრაობაში (1891 წლიდან)რუსეთის სოციალ-დემოკრატიული მუშათა პარტიის წევრი (1903)ასფსრ-ის ცენტრალური აღმასრულებელი კომიტეტი თავმჯდომარე
| align="center" |
| align="center" |**არმენ არტიომის ძე ანანიანი**27 თებერვალი, 1931–15 იანვარი, 1935რუსეთის კომუნისტური პარტიის (ბოლშევიკები) წევრი (თებერვალი, 1919)ასფსრ-ის ცენტრალური აღმასრულებელი კომიტეტი თავმჯდომარე
| align="center" rowspan="3"|
| align="center" rowspan="3"|**სულთან მეჯიდ ეფენდიევი**28 იანვარი, 1932–1936რუსეთის სოციალ-დემოკრატიული მუშათა პარტიის წევრი (1904)ასფსრ-ის ცენტრალური აღმასრულებელი კომიტეტის თავმჯდომარე
|-
| align="center" |
| align="center" |**აბელ სოფრონის ძე ენუქიძე**5 მარტი, 1935–27 მაისი, 1935რუსეთის სოციალ-დემოკრატიული მუშათა პარტიის წევრი (1898)ასფსრ-ის ცენტრალური აღმასრულებელი კომიტეტი თავმჯდომარე
| align="center" rowspan="2"|
| align="center" rowspan="2"|**სერგეი ნიკოლაის ძე მარტიკიანი**18 იანვარი, 1935–1936რუსეთის სოციალ-დემოკრატიული მუშათა პარტიის წევრი (1904)ასფსრ-ის ცენტრალური აღმასრულებელი კომიტეტი თავმჯდომარე
|-
| align="center" | 80px
| align="center" |**ფილიპე იესეს ძე მახარაძე**27 მაისი, 1935–1936სოციალ-დემოკრატიულ მოძრაობაში (1891 წლიდან)რუსეთის სოციალ-დემოკრატიული მუშათა პარტიის წევრი (1903)ასფსრ-ის ცენტრალური აღმასრულებელი კომიტეტი თავმჯდომარე
|-
| colspan="6" |

|}

## ასფსრ-ის მთავრობა
ასფსრ-ის სახალხო კომისართა საბჭოს თავჯდომარეები:
*შალვა ზურაბის ძე ელიავა — 29 იანვარი, 1931
*ივანე (მამია) დიმიტრის ძე ორახელაშვილი 29 იანვარი, 1931 —

*ასფსრ-ის მიწათმოქმედების სახ. კომისარი — ჰაიდარ სადიხის ძე ვეზიროვი — 29 იანვარი, 1931 (განთავისუფლდა სიმონ პილატეს ძე ჯუღელი)
*ასფსრ-ის მომარაგების სახ. კომისარი — ნიკოლოზ სიმონის ძე სვანიძე — 29 იანვარი, 1931 (განთავისუფლდა აშოტ მიხეილის ძე სააკიანი)
*საგარეო და საშინაო ვაჭრობის სახ. კომისარიატს დაერქვა ასფსრ-ის მომარაგების სახ. კომისარიატი — 29 იანვარი, 1931
*ასფსრ-ის სახალხო მეურნეობის საბჭოს თავჯდომარის მოადგილე — ვლადიმერ ივანეს ძე პარუშინი — განთავისუფლდა — 29 იანვარი, 1931

*ასფსრის მუშგლეხის სახალხო კომისრად აირჩიეს — ალექსანდრე ივანეს ძე დოგადოვი — 2 თებერვალი, 1931

## რუკები

image:SovietUnionTranscaucasiamap.jpg|ასფსრ 1926 წ.
image:TSFSR (1928).png|ასფსრ 1928 წ.

## იხილეთ აგრეთვე 
*ამიერკავკასიის დემოკრატიული ფედერაციული რესპუბლიკა
*ჩრდილოეთ კავკასიის მთიელთა რესპუბლიკა
*ლიტბელი
*ბავარიის საბჭოთა რესპუბლიკა

## ლიტერატურა
*

## რესურსები ინტერნეტში
*ამიერკავკასიის ფედერაციის მცენარეული საფარის რუკა საქართველოს ეროვნული არქივი
* ასფსრ ეკონომიკური რუკა 1925 წ. საქართველოს ეროვნული არქივი

## კომენტარები 
## სქოლიო
კატეგორია:სსრკ-ის რესპუბლიკები
კატეგორია:ამიერკავკასიის ისტორია
კატეგორია:ომებსშორისი პერიოდის ყოფილი სახელმწიფოები
კატეგორია:კომუნიზმი საქართველოში